turjo4nis/wikipedia-bn-dump-20250701 huggingface dataset:
.সিওয়াই

.সিওয়াই সাইপ্রাসের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধন সাইপ্রাসের নাগরিক, কম্পানি, সরকারি সংস্থার জন্য সীমাবদ্ধ। নিবন্ধনের সময় ব্যক্তিগত বা ব্যবসায়িক পরিচিতি নাম্বার প্রয়োজন হয়। এছাড়াও বিভিন্ন সাবডোমেইনে কিছু কিছু সীমাবদ্ধতা রয়েছে তবে .com.cy সাইপ্রাসের সবার জন্য উন্মুক্ত।

দ্বিতীয় স্তরের ডোমেইন 
 ac.cy – একাডিমিক ও গবেষণা প্রতিষ্ঠান।
 net.cy – ইন্টারনেট নেটওয়ার্ক সার্ভিস প্রোভাইডর।
 gov.cy – সরকারি সংস্থা।
 org.cy – অলাভজনক সংস্থা।
 pro.cy – পেশাদার সংস্থা।
 name.cy - ব্যক্তিগত
 ekloges.cy – নির্বাচনের সাথে সংশ্লিষ্ট ব্যক্তি বা সংস্থা।
 tm.cy – অফিসিয়াল নিবন্ধিত ট্রেডমার্ক।
 ltd.cy – প্রাইভেট ও পাবলিক লিমিটেড কম্পানি।
 biz.cy – যে কোন নিবনিইধত কম্পানি।
 press.cy – সংবাদ সংস্থা।
 parliament.cy – সাইপ্রাসের সংসদ সম্পর্কিত।
 com.cy – ব্যবসায়িক কাজে।

বহিঃসংযোগ 
 IANA .cy whois information 
 .cy domain registration website

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.সিজেড

.সিজেড চেক প্রজাতন্ত্রের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। সিজেড.নিক এটি নিয়ন্ত্রণ করে থাকে। নিবন্ধনের জন্য অবশ্যই এজেন্টের মাধ্যমে আবেদন করতে হবে।

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.ডিই

.ডিই জার্মানির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডিইনিক .ডিই ডোমেইন নাম নিয়ন্ত্রণ করে থাকে। এই ডোমেইন নামটি জামর্মানির জার্মান নামের (Deutschland) প্রথম দুই অক্ষর থেকে এসেছে। পূর্বে পূর্ব জার্মানির .ডিডি নামে পৃথক ডোমেইন নাম ছিল।
.ডিই বর্তমানে সবচেয়ে জনপ্রিয় কান্ট্রি কোড টপ লেভেল ডোমেইন। এর সাথে .ইউকে দ্বিতীয় জনপ্রিয় ও .এনএল তৃতীয় জনপ্রিয়। সকল টপ লেভেল ডোমেইনের মধ্যে .কম এর পরেই এর অবস্থান। .ডিই ডোমেইন নিবন্ধনের জন্য সরাসরি ডিইনিক এর কাছে আবেদন করা যায় কিন্তু অনুমোদিত নিবন্ধনকারী সংস্থার কাছ থেকে সংগ্রহ করা তুলনামূলক সহজ।

তথ্যসূত্র

বহিঃসংযোগ 
 DENIC
 List of DENIC members
 IANA .de whois information 
 DNSSEC in the .de Zone

কান্ট্রি কোড টপ-লেভেল ডোমেইন
জার্মানির গণমাধ্যম
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.ডিজে

.ডিজে জিবুতির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এই ডোমেইনটি সাধারণত মিউজিক সম্পর্কিত কাজে ব্যবহার বেশি হয়। এর একটি কারণ হল, “ডিজে” (ডিস্ক জকি) শব্দটি বহুল ব্যবহার হয়ে থাকে। এরকম আরও কয়েকটি ডোমেইন নাম হল, .এফএম, .এএম, .টিভি, .সিডি, .এমইউ ও .মি

বহিঃসংযোগ 
 IANA .dj whois information 

কান্ট্রি কোড টপ-লেভেল ডোমেইন

sv:Toppdomän#D
প্যাসারিফর্মিস

প্যাসারিফর্মিস (Passeriformes) বর্গটি পক্ষীশ্রেণীর মধ্যে সর্বাপেক্ষা বৃহৎ বর্গ। মোট পাখি প্রজাতির অর্ধেকই এ বর্গের অন্তর্ভুক্ত। প্রায় ৬,৩৫০টি প্রজাতির পাখি নিয়ে এ বর্গটি গঠিত। বর্গটি স্তন্যপায়ীদের সবচেয়ে বড় বর্গ রোডেনশিয়ার থেকে প্রায় দ্বিগুণ প্রজাতি ধারণ করে এবং মেরুদণ্ডী প্রাণীদের বর্গের মধ্যে এটাই দ্বিতীয় সর্বোচ্চ প্রজাতিধারী (প্রথম পার্সিফর্মিস)। এ বর্গের পাখিদের গায়ক পাখি, বৃক্ষচর পাখি ইত্যাদি নামে অভিহিত করা হয়।

প্যাসারিফর্মিস বর্গটি তিনটি উপবর্গে বিভক্ত। উপবর্গগুলো হল: Acanthisitti (অ্যাকানথিসিটি), Tyranni (টাইরানি) ও Passeri (প্যাসারি)। প্যাসারি উপবর্গের প্রজাতিগুলোর বেশ জটিল ভয়েস বক্স রয়েছে। সে জন্য এরা বেশ সুরেলা শিস দিতে পারে বা গান গাইতে পারে। এরাই মূলত গায়ক পাখি নামে পরিচিত। তবে সব প্যাসারিই সুন্দর গান গাইতে পারে তা নয়। পাতিকাক, হাঁড়িচাচা এরা প্যাসারি হলেও হেঁড়ে গলায় ডাকে। প্যাসারি না হলেও কিছু পাখি খুব সুন্দর গান করতে পারে, যেমন- কোকিল, বউ কথা কও ইত্যাদি। টাইরানিদেরও ভয়েস বক্স রয়েছে, কিন্তু তা গঠনগত দিক থেকে বেশ সরল।

অ্যান্টার্কটিকা বাদে পৃথিবীর সর্বত্রই প্যাসারিফর্মিস বর্গের অন্তর্ভুক্ত প্রজাতিগুলোর দেখা মেলে। তবে বিষুবীয় অঞ্চলে এদের ঘনত্ব সবচেয়ে বেশি।

প্যাসারিফর্মিস বর্গের পাখিদের পায়ের গঠন এমন যাতে ডালপালা, কঞ্চি, শর এমনকি ঘাস আকে ধরে থাকতে পারে। কিছু কিছু প্রজাতি খাড়া পাথর বা গাছের ডাল আকড়ে চলাফেরা করতে পারে। যেমন দাগিলেজ গাছআঁচড়া। এদের পায়ে চারটি সরু লম্বা আঙুল থাকে। তিনটি আঙুল থাকে সামনের দিকে আর একটি থাকে পেছনের দিকে।

তথ্যসূত্র

বহিঃসংযোগ

পাখির গোত্র
কার্ল লিনিয়াস কর্তৃক নামকরণকৃত ট্যাক্সা
.ডিকে

.ডিকে ডেনমার্কের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডিকে হোস্টমাস্টার এটি নিয়ন্ত্রণ করে থাকে। যে কোন নতুন ডোমেইন নামের জন্য অনুমোদিত নিবন্ধনকারীর কাছে আবেদন করতে হয়। ডোমেইন নামে æ, ø, å, ö, ä, ü, ও é অক্ষরগুলোও অনুমোদিত।

বহিঃসংযোগ 
 IANA .dk whois information 
 DK Hostmaster A/S
 List of .dk approved registrators
 History of DENet

পদটীকা 

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
ডেনমার্কের গণমাধ্যম
রিক্তের বেদন

রিক্তের বেদন কাজী নজরুল ইসলামের রচিত একটি গল্পগ্রন্থ। মোট ৮টি গল্প নিয়ে ১৯২৪ খ্রিষ্টাব্দের ফেব্রুয়ারিতে প্রথম প্রকাশিত হয় এই গ্রন্থ। প্রকাশকঃ ওরিয়েন্টাল প্রিন্টার্স এন্ড পাবলিশার্স লিমিটেড, কলিকাতা।

গল্পের তালিকা 

 রিক্তের বেদন
 বাউন্ডেলের আত্ম-কাহিনী
 মেহের নেগার
 সাঁঝের তারা
 রাক্ষুসী
 সালেক
 স্বামী-হারা
 দুরন্ত পথিক

তথ্যসূত্র 

কাজী নজরুল ইসলামের রচনা
রবের্ত লেভানদোভস্কি

রবের্ত লেভানদোভস্কি ; জন্ম: ২১ আগস্ট, ১৯৮৮ একজন পোলিশ পেশাদার ফুটবলার যিনি স্পেনীয় ক্লাব ফুটবলের শীর্ষ স্তর লা লিগার ক্লাব বার্সেলোনা এবং পোল্যান্ড জাতীয় দলের হয়ে স্ট্রাইকার হিসেবে খেলেন। তিনি বর্তমানে পোল্যান্ড জাতীয় দলের অধিনায়ক হিসেবে দায়িত্ব পালন করছেন।

জিন্কেজ প্রুসক্কো-এর হয়ে পোলিশ ফুটবলের তৃতীয় ও দ্বিতীয় স্তরের সর্বোচ্চ গোলদাতা হওয়ার পরে তিনি পোলান্ডের সর্বোচ্চ স্তরের ক্লাব লেচ পজনানে যোগদান করেন এবং ক্লাবকে ২০০৯-১০ একস্ত্রাকলাসা জিততে সাহায্য করেন। ২০১০ সালে তিনি ৪৫ লক্ষ ইউরোর বিনিময়ে বরুসিয়া ডর্টমুন্ড-এ যোগদান করেন। সেখানে তিনি লিগের শীর্ষ গোলদাতা হিসাবে ধারাবাহিকভাবে দুটি বুন্দেসলিগা শিরোপা জয় করেন। ২০১৩ সালে তিনি বরুসিয়া ডর্টমুন্ডের হয়ে উয়েফা চ্যাম্পিয়নস লিগ এর ফাইনালে খেলেন।

২০১৪-১৫ মৌসুমে লেভানদোভস্কি "ফ্রি ট্রান্সফার" হিসেবে বরুসিয়া ডর্টমুন্ডের প্রতিদ্বন্দ্বী ক্লাব বায়ার্ন মিউনিখ-এ যোগদানে সম্মত হন। ২০১৯-২০ মৌসুমে বায়ার্ন মিউনিখের উয়েফা চ্যাম্পিয়নস লিগ ও ট্রেবল জয়ের ক্ষেত্রে তিনি অত্যন্ত গুরত্বপূর্ণ ভূমিকা পালন করেন। তিনি উক্ত তিনটি প্রতিযোগিতারই সর্বোচ্চ গোলদাতা ছিলেন। ২০২২-২৩ মৌসুম শুরুর পূর্বে তিনি ৫ কোটি ইউরোর বিনিময়ে স্পেনীয় ক্লাব বার্সেলোনায় যোগদান করেন।

লেভানদোভস্কি ২০০৮ সাল থেকে পোল্যান্ড জাতীয় দলের হয়ে খেলছেন। পোল্যান্ডের হয়ে তিনি উয়েফা ইউরো ২০১২, উয়েফা ইউরো ২০১৬, ২০১৮ ফিফা বিশ্বকাপ এবং উয়েফা ইউরো ২০২০ টুর্নামেন্ট খেলেছেন।

ক্যারিয়ার পরিসংখ্যান

ক্লাব 
১৯ জুলাই ২০২২ অনুসারে

আন্তর্জাতিক 

১৪ জুন ২০২২ অনুসারে

তথ্যসূত্র

বহিঃসংযোগ 

 রবের্ত লেভানদোভস্কি  - ইএসপিএন সকারণেট
 রবের্ত লেভানদোভস্কি - Transfermarkt
 
 
 
 

১৯৮৮-এ জন্ম
জীবিত ব্যক্তি
বুন্দেসলিগার খেলোয়াড়
বরুসিয়া ডর্টমুন্ডের খেলোয়াড়
পোলীয় ফুটবলার
উয়েফা ইউরো ২০১২-এর খেলোয়াড়
ফুটবল ফরোয়ার্ড
২০১৮ ফিফা বিশ্বকাপের খেলোয়াড়
কিকার-টরিয়াগার্কানোনে পুরস্কার বিজয়ী
ফুটবল ক্লাব বায়ার্ন মিউনিখের খেলোয়াড়
ইউনিসেফের শুভেচ্ছাদূত
২০২২ ফিফা বিশ্বকাপের খেলোয়াড়
ফুটবল ক্লাব বার্সেলোনার খেলোয়াড়
এক্সত্রাক্লাসা খেলোয়াড়
লা লিগার খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
পোল্যান্ডের আন্তর্জাতিক ফুটবলার
উয়েফা ইউরো ২০১৬-এর খেলোয়াড়
উয়েফা ইউরো ২০২০-এর খেলোয়াড়
পোলীয় প্রবাসী ফুটবলার
জার্মানিতে প্রবাসী ফুটবলার
স্পেনে প্রবাসী ফুটবলার
পোল্যান্ডের আন্তর্জাতিক যুব ফুটবলার
দাতব্য তহবিল সংগ্রহকারী (ব্যক্তি)
উয়েফা ইউরো ২০২৪-এর খেলোয়াড়
পিচিচি ট্রফি বিজয়ী
পুরুষ ফুটবল ফরোয়ার্ড
ফিফা বর্ষসেরা খেলোয়াড় বিজয়ী
মুই বোরান

মুই বোরান (, , , উচ্চারণ "প্রাচীন বক্সিং") ১৯৩০ সালের পূর্বে আধুনিক যন্ত্রপাতি ও নিয়মের আগে থাইল্যান্ডের নিরস্ত্র মার্শাল আর্টের জন্য একটি সহায়ক শব্দ। এটা আধুনিক মুই থাইয়ের সরাসরি পূর্ববর্তী মার্শাল আর্ট।

কৌশল 

মৌলিক মুই বোরান লড়াইয়ের অবস্থান অনেক কম এবং মুয়ে থাই তুলনায় ব্যাপকতর অনেকটা প্রথাগত চীনা ও ভারতীয় মার্শাল আর্টের মত। যোদ্ধাদের দ্রুততা, নমনীয়তা এবং গতি, সেইসাথে লাফ দিয়ে হাঁটু মারার নিয়ম আছে। লাথিটা প্রথাগত ভারতীয় বক্সিং এবং দক্ষিণ চীনা মার্শাল আর্টের মত হয়।

আরও দেখুন 

 ক্রাবি ক্রাবং
 মুই থাই
 লারদ্রিত
 বকাটর
 মুষ্টি-যুদ্ধ

তথ্যসূত্র

বহিঃসংযোগ 

 Ancient Thai Martial Arts

থাই মার্শাল আর্টস
.ডিও

.ডিও ডোমিনিকান প্রজাতন্ত্রের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ১৯৯১ সাল থেকে নিক.ডিও এটি নিয়ন্ত্রণ করে থাকে।

 .do: সাধারণ ব্যবহার
 art.do: শিল্পকলা প্রতিষ্ঠান
 com.do: ব্যবসায়িক সংস্থা
 edu.do: একাডিমিক প্রতিষ্ঠান
 gob.do / gov.do: সরকারি সংস্থা
 mil.do: মিলিটারি প্রতিষ্ঠান
 net.do: ইন্টারনেট সার্ভিস প্রোভাইডর
 org.do: অলাভজনক প্রতিষ্ঠান
 sld.do: স্বাস্থ্য সংস্থা
 web.do: ওয়েব ডেভলপমেন্ট সার্ভিস

বহিঃসংযোগ 
 IANA .do whois information 

কান্ট্রি কোড টপ-লেভেল ডোমেইন

sv:Toppdomän#D
দাগি ছাতারে

দাগি ছাতারে (বৈজ্ঞানিক নাম: Turdoides earlei) বা ডোরা সাতভায়লা Leiothrichidae (লিওথ্রিকিডি) গোত্র বা পরিবারের অন্তর্গত Turdoides (টুর্ডোইডিস) গণের অন্তর্গত এক প্রজাতির মাঝারি গায়ক পাখি। এরা সাধারণত ছয় থেকে দশটির দলে বিচরণ করে, অধিকাংশ সময়ে সাতটি ছাতারেকে একসাথে দেখা যায়। দাগি ছাতারের বৈজ্ঞানিক নামের অর্থ আর্লির দামার সহজাত (লাতিন: turdus = দামা, oides = সাদৃশ্য, earlei = উইলিশ আর্লি, ব্রিটিশ বণিক, ১৮৫৫)। পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৯ লক্ষ ৫৭ হাজার বর্গ কিলোমিটার। বিগত কয়েক দশক ধরে এদের সংখ্যা কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

বিবরণ 

দাগি ছাতারে সাধারণত নলখাগড়ার বন, শনবন, নদীর ধার, ছোট ঝোপ এবং বর্ধিষ্ণু জলায় বিচরণ করে। এরা বেশ সামাজিক পাখি। এরা দলবদ্ধভাবে বসবাস করে। চলেও দলবদ্ধভাবে। দলনেতা আছে কি না, তা জানা যায়নি। তবে দলের প্রথম পাখিটি যে দিকে উড়ে যাবে, অন্যরা তাকেই অনুসরণ করবে। কেউ পথ হারালে অন্যরা ডাকাডাকি করে তাকে পথ চিনতেও সাহায্য করে।

দাগি ছাতারে ডোরাযুক্ত মাঝারি আকারের পাখি। লেজ লম্বা। দেহের দৈর্ঘ্য চার ইঞ্চি (২১ সেমি)। পালক মেটে বাদামি, তার ওপর কালচে বাদামি রেখা থাকে, যা মাথা, ঘাড়, পিঠ হয়ে লেজের আগ পর্যন্ত বিস্তৃত থাকে। চোখের মণি হলুদ, ঠোঁট হালকা হলুদ, পা সিসা রঙের ও নখর গোলাপি। প্রজননের সময় মার্চ থেকে অক্টোবর। পানির কাছাকাছি নিচু ঝোপে, ঘাসবনে বাসা বানায়। বাসার উপকরণ ঘাস, লতাপাতা। বাসা গোলাকার ও মজবুত। তিন-চারটি ডিম পাড়ে, রং ফ্যাকাশে নীল। দলের সব পাখি ছানাদের দেখাশোনা করে।

তথ্যসূত্র

বহিঃসংযোগ 

 চিত্র: Oriental Bird Club. 
 India Biodiversity Portal

এশিয়ার পাখি
বাংলাদেশের পাখি
ভারতের পাখি
মিয়ানমারের পাখি
নেপালের পাখি
পাকিস্তানের পাখি
১৮৪৪-এ বর্ণিত পাখি
অ্যাডওয়ার্ড ব্লাইদ কর্তৃক নামকরণকৃত ট্যাক্সা
কুইন্স পার্ক ওভাল

কুইন’স পার্ক ওভাল () ত্রিনিদাদ ও টোবাগোর রাজধানী পোর্ট অব স্পেনে অবস্থিত বিখ্যাত ক্রিকেট মাঠ। ক্যারিবীয় দ্বীপপুঞ্জ ওয়েস্ট ইন্ডিজের সর্বাধিক দর্শক ধারণ ক্ষমতাসম্পন্ন মাঠ হিসেবে এর সবিশেষ পরিচিতি রয়েছে। এটি ২৫,০০০ দর্শক ধারণে সক্ষম। ক্যারিবিয় দ্বীপপুঞ্জে অবস্থিত যে-কোন স্টেডিয়ামের তুলনায় এখানে সবচেয়ে বেশি টেস্ট ম্যাচ অনুষ্ঠিত হয়েছে। এছাড়াও, ২০০৭ সালের ক্রিকেট বিশ্বকাপের বেশ কয়েকটি একদিনের আন্তর্জাতিক ক্রিকেট খেলা অনুষ্ঠিত হয়। কুইন্স পার্ক ক্রিকেট ক্লাবের নিজস্ব মাঠ এটি। ত্রিনিদাদ ও টোবাগো ক্রিকেট দল তাদের নিজস্ব অধিকাংশ খেলাই এ মাঠে খেলে থাকে। এ মাঠে ক্রিকেট ছাড়াও ঘরোয়া এবং আন্তর্জাতিক ফুটবল খেলাও অনুষ্ঠিত হয়।

তথ্যসূত্র

বহিঃসংযোগ 
 Queen's Park Cricket Club Official Website
 Queen's Park Oval Entry at Cricinfo

আরও দেখুন 
 স্টেডিয়াম
 বিউসেজাউর স্টেডিয়াম
 ওয়েস্ট ইন্ডিজ ক্রিকেট দল
 ২০১৩-এ আন্তর্জাতিক ক্রিকেট
 ২০১৩ পাকিস্তান ক্রিকেট দলের ওয়েস্ট ইন্ডিজ সফর

ওয়েস্ট ইন্ডিজে টেস্ট ক্রিকেট মাঠ
পোর্ট অফ স্পেন
ত্রিনিদাদ ও টোবাগোয় ক্রিকেট মাঠ
ত্রিনিদাদ ও টোবাগোয় ফুটবল মাঠ
২০০৭ ক্রিকেট বিশ্বকাপের স্টেডিয়াম
ট্যাবলেট কম্পিউটার

একটি ট্যাবলেট কম্পিউটার (সাধারণভাবে ট্যাবলেট নামে পরিচিত), হল এক ধরনের মোবাইল কম্পিউটার। প্রচলিত কম্পিউটার মাউসের পরিবর্তে এই যন্ত্রে থাকে স্পর্শকাতর পর্দা, যা হাতের আঙুলের স্পর্শ বা অন্যান্য অঙ্গভঙ্গী বুঝতে সক্ষম। টাইপিং এর জন্য এই যন্ত্রে ব্যবহৃত হয় পর্দায় প্রদর্শিত ভার্চুয়াল কিবোর্ড। ট্যাবলেট কম্পিউটার স্মার্টফোন এবং পার্সোনাল ডিজিটাল অ্যাসিস্ট্যান্টের চেয়ে আকারে কিছুটা বড় হয়। এটি আড়াআড়িভাবে ৭ ইঞ্চি বা তার চেয়েও আকারে বড় হয়।

যদিও এটি সাধারণভাবে স্বয়ংসম্পূর্ণ, তবুও এটিকে ভৌত কিবোর্ড বা অন্যান্য যন্ত্রের সাথে যুক্ত করা যায়। অপসৃতপূর্ণ কিবোর্ড যুক্ত কিছু হাইব্রিড কম্পিউটার ১৯৯০ এর মাঝামাঝি সময় থেকে বিক্রয় শুরু হয়। পরিবর্তনীয় স্পর্শকাতর পর্দা যুক্ত নোটবুক কম্পিউটারে একীভূতকৃত কিবোর্ড থাকে যা সুইভেল বা স্লাইড সংযোগের মাধ্যমে লুকানো যায়। বুকলেট ট্যাবলেটে দ্বৈত স্পর্শ পর্দা থাকে এবং এটিকে নোটবুক হিসেবেও ব্যবহার করা যায় এবং এর একটি পর্দায় ভার্চুয়াল কিবোর্ড প্রদর্শিত হয়।

এর ধারণা করা হয় বিংশ শতাব্দীর মাঝামাঝি সময়ে এবং শতাব্দীর শেষ দুই দশকে এর উন্নয়ন করা হয়। ২০১০ সালে এসে এই যন্ত্র জনপ্রিয় হয়ে ওঠে।

২০১২ সালের মার্চ অনুযায়ী, যুক্তরাষ্ট্রে ইন্টারনেট ব্যবহারকারীদের ৩১ শতাংশই ট্যাবলেট ব্যবহার করেন। যা বিশেষ করে ভিডিও বা সংবাদ প্রদর্শনের জন্য ব্যবহৃত হয়। ২০১২ সালে, ট্যাবলেটের মধ্যে সর্বোচ্চ বিক্রিত হয় অ্যাপলের আইপ্যাড। ২০১০ সালের ৩ এপ্রিল, বাজারে ছাড়ার পর থেকে ২০১২ সালের অক্টোবরের মাঝামাঝি সময় পর্যন্ত এটি প্রায় ১০০ মিলিয়ন বিক্রিত হয়। এর পরেই রয়েছে অ্যামাজনের কিন্ডল ফায়ার (৭ মিলিয়ন) এবং বার্নেস এবং নোবেলসের নুক (৫ মিলিয়ন)।

ইতিহাস 

পেন কম্পিউটিং এর উন্নয়নের সাথেই ট্যাবলেট কম্পিউটার এবং এর সাথে সম্পর্কিত অপারেটিং সিস্টেমের উদ্ভব ঘটে। একটি সমতল ডিসপ্লেতে ডাটা ইনপুট এবং আউটপুট সমৃদ্ধ বৈদ্যুতিক যন্ত্র ১৮৮৮ সাল থেকেই অস্তিমান ছিল। এধরনের যন্ত্রে ডিসপ্লে হিসেবে ব্যবহৃত হয় একটি কাগজ এবং ইলেক্ট্রোমেকানিক্যাল অ্যাক্টুয়েটরের সাথে সংযুক্ত একটি কলম। বিংশ শতাব্দির পুরোটা জুড়েই এধরনের বৈশিষ্ট্য সমৃদ্ধ যন্ত্র কল্পনা করা হয় এবং উদ্ভাবনও করা হয়, কখনও ব্লুপ্রিন্ট, প্রোটোটাইপ হিসেবে অথবা কখনও বানিজ্যিক পণ্য হিসেবে। ১৯৮০ এর দশকে বিভিন্ন কোম্পানি কিছু বাণিজ্যিক পণ্য অবমুক্ত করে।

কাল্পনিক এবং প্রাথমিক ট্যাবলেট

তথ্যসূত্র

বহিঃসংযোগ 
 Annotated bibliography of references to handwriting recognition and tablet and touch computers
 Notes on the History of Pen-based Computing (Youtube)

 
কম্পিউটারের শ্রেণি
ব্যক্তিগত কম্পিউটিং
জাপানি উদ্ভাবন
মার্কিন উদ্ভাবন
স্কটল্যান্ড জাতীয় ক্রিকেট দল

স্কটল্যান্ড জাতীয় ক্রিকেট দল () স্কটল্যান্ডের দল হিসেবে আন্তর্জাতিক ক্রিকেট খেলায় প্রতিনিধিত্ব করছে। ১৯৯৪ সালে আন্তর্জাতিক ক্রিকেট কাউন্সিলের সদস্যপদ লাভ করে। এরপূর্বে দুই বছর পূর্বে দলটি ইংল্যান্ড ক্রিকেট দলের সাথে সম্পর্কচ্ছেদ ঘটিয়ে স্বতন্ত্র দল গঠন করে। ২০১০ সাল থেকে ২০১৩ সাল পর্যন্ত গর্ডন ড্রুমন্ড দলের অধিনায়কত্ব করেন। বর্তমানে দলের অধিনায়কের দায়িত্ব পালন করছেন কাইল কোয়েতজার। এপ্রিল ২০১৪ সালে নিউজিল্যান্ডের গ্র্যান্ট ব্র্যাডবার্ন কোচের দায়িত্বে রয়েছেন। তিনি অস্ট্রেলীয় পিটার স্টেইনডলের স্থলাভিষিক্ত হয়েছেন।

ইতিহাস 
১৯৯৯ সালে দলটি বিশ্বকাপ ক্রিকেটে খেলার যোগ্যতা অর্জন করলেও পাঁচটি খেলাতেই হেরে যায়। পরবর্তীতে ২০০৩ সালের ক্রিকেট বিশ্বকাপে দলটি যোগ্যতা অর্জন করতে পারেনি। দলটি ২০০৪ সালে প্রথমবারের মতো আইসিসি আন্তঃমহাদেশীয় কাপে খেলতে নামে। শারজায় অনুষ্ঠিত এ প্রতিযোগিতায় আয়ারল্যান্ড এবং নেদারল্যান্ডকে হারিয়ে সেমি-ফাইনালে পৌঁছে। এরপর কেনিয়াকে হারিয়ে ফাইনালে যায় ও কানাডাকে হারিয়ে কাপ জয় করে। ২০০৫ সালে পুনরায় এ প্রতিযোগিতায় অংশগ্রহণ করলেও প্রথম পর্ব পেরুতে পারেনি। ৭ জুলাই, ২০০৫ তারিখে অনুষ্ঠিত ২০০৫ সালের আইসিসি ট্রফি প্রতিযোগিতায় সেমি-ফাইনালে উত্তোরণের মাধ্যমে দলটি একদিনের আন্তর্জাতিকে অংশগ্রহণের মর্যাদা পায় ১ জানুয়ারি, ২০০৬ থেকে পরবর্তী ২০০৯ সালের আইসিসি বিশ্বকাপ বাছাইপর্ব পর্যন্ত।

বিশ্বকাপের বাইরে দলটি প্রথম একদিনের আন্তর্জাতিক ক্রিকেট অংশ নেয় জুন, ২০০৬ সালে পাকিস্তানের বিরুদ্ধে। এরপর আগস্টে ইউরোপীয় চ্যাম্পিয়নশীপে আয়ারল্যান্ড এবং নেদারল্যান্ডের বিপক্ষে পূর্ণাঙ্গভাবে একদিনের আন্তর্জাতিকে খেলে।

রেকর্ডসমূহ 
একদিনের আন্তর্জাতিক

 দলীয় সর্বোচ্চ রান: ৩৪১/৯ ব কানাডা, ২৭ জানুয়ারি, ২০১৪, ক্রাইস্টচার্চ
 সর্বোচ্চ ব্যক্তিগত সংগ্রহ: ১৭৫, ক্যালাম ম্যাকলয়েড, ব কানাডা, ২৭ জানুয়ারি, ২০১৪, ক্রাইস্টচার্চ
 সেরা বোলিং পরিসংখ্যান: ৫/৯, জোস ডেভে, ব আফগানিস্তান, ১৭ আগস্ট, ২০১০, আয়ার

বর্তমান সদস্য

কোচিং কর্মকর্তা 
 প্রধান কোচ: গ্র্যান্ট ব্র্যাডবার্ন
 সহকারী ও ফিল্ডিং কোচ: ক্রেগ রাইট
 মানসিক অবস্থা পর্যবেক্ষণ কোচ: সাইমন স্মিথ
 ক্রিকেট পরিচালক: অ্যান্ডি টেনান্ট
 দক্ষতা প্রদর্শন বিশ্লেষক: টবি বেইলি
 সহায়তাকারী কোচ: পল কলিংউড

তথ্যসূত্র 

জাতীয় ক্রিকেট দল
স্কটল্যান্ডে ক্রিকেট
স্কটল্যান্ডের জাতীয় ক্রীড়া দল
আন্তর্জাতিক ক্রিকেটে স্কটল্যান্ড
থানকুনি

থানকুনি বা আদামণি (বৈজ্ঞানিক নাম: Centella asiatica) এক ধরনের খুব ছোট বর্ষজীবী ভেষজ উদ্ভিদ। এর বৈজ্ঞানিক পরিবাবের নাম ম্যাকিনলেয়াসি যাকে অনেকে এপিকেসি পরিবাবের উপপরিবার মনে করেন।

বিস্তৃতি
বাংলাদেশ, ভারত, সিংহল, উত্তর অস্ট্রেলিয়া, ইন্দোনেশিয়া, ইরান, মালয়েশিয়া, পাপুয়া নিউ গিনি, এবং এশিয়ার অন্যান্য প্রান্তে এই উদ্ভিদ পাওয়া যায়। ভেষজ হিসাবে এর বহুল ব্যবহার আছে আয়ুর্বেদিক, প্রাচীন আফ্রিকীয়, চৈনিকসহ অনেক দেশের চিকিৎসাবিদ্যায়। এর বৈজ্ঞানিক নাম আগে ছিল Hydrocotyle asiatica L. এবং Trisanthus cochinchinensis (Lour.)।

রসায়ন 
সেন্টেল্লায় এশিয়াটিকোসাইড, ব্রাহ্মোসাইড, অ্যাসিইয়্যাটিক অ্যাসিড এবং ব্রাহ্মিক অ্যাসিড (ম্যাড্যাস্যাসিক অ্যাসিড) সহ পেন্টাসাইক্লিক ট্রাইটারপেনয়েড রয়েছে। অন্যান্য উপাদানগুলির মধ্যে রয়েছে সেন্টিলোজ, সেন্টেলোসাইড এবং ম্যাডেক্যাসোসাইড।

গুনাগুণ
এতে আছে প্রচুর ভিটামিন সি তাই রোগ প্রতিরোধ ক্ষমতা বাড়ায়।
মুখের ব্রণ দুর করে।
 মুখে ঘা ও অন্যান্য ক্ষতে উপকারী।
 সর্দির জন্য উপকারী।
 পেটের অসুখে থানকুনির ব্যবহার আছে।
 আমাশয়ে ভাল কাজ করে।            
 সাময়িকভাবে কাশি কমাতে সাহায্য করে।
  গলা ব্যাথার জন্য উপকারি

তথ্যসূত্র

বহিঃসংযোগ 

নেপালের উদ্ভিদ
মেলানেশীয় উদ্ভিদকুল
ঐতিহ্যবাহী আফ্রিকার ঔষধে উদ্ভিদ ব্যবহার
ঐতিহ্যবাহী চীনা ঔষধে উদ্ভিদ ব্যবহার
ঔষধি উদ্ভিদ
ক্রান্তীয় এশিয়ার উদ্ভিদ
সম্পূরক পুষ্টি উপাদান
আয়ুর্বেদে ব্যবহৃত উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
মোবাশ্বের হোসেন

মোবাশ্বের হোসেন (১৯৪৩-২০২৩) ছিলেন একজন বাংলাদেশী স্থপতি, নগর পরিকল্পনাবিদ, ক্রীড়া সংগঠক, বীর মুক্তিযোদ্ধা এবং শিক্ষাবিদ। তিনি বাংলাদেশ স্থপতি ইনস্টিটিউট-এর সভাপতি হিসেবে দায়িত্ব পালন করেছেন।

শিক্ষাজীবন ও কর্মজীবন 
মোবাশ্বের হোসেন বাংলাদেশ প্রকৌশল বিশ্ববিদ্যালয় থেকে স্থাপত্যের স্নাতক সম্পন্ন করেন। তিনি এসোকনসাল্ট লিমিটেডের প্রধান স্থপতি ছিলেন। তিনি কমনওয়েলথ এসোসিয়েশন অফ আর্কিটেক্টস এবং বাংলাদেশ স্থপতি ইনস্টিটিউট-এর প্রেসিডেন্ট ছিলেন। তিনি আর্কিটেক্টস রিজিওনাল কাউন্সিল, এশিয়া (আর্কেশিয়া)-এর প্রেসিডেন্টও ছিলেন। গ্লোবাল ইন্স্যুরেন্স লিমিটেড পরিচালক পদে তিনি ২০০০ সাল হতে যুক্ত ছিলেন।

মৃত্যু 
তিনি দীর্ঘ দুই মাস নিবিড় পরিচর্যা কেন্দ্রে (আইসিইউ) থাকার পর ২০২৩ সালের ২ জানুয়ারি ঢাকার একটি বেসরকারি হাসপাতালে মৃত্যুবরণ করেন।

উল্লেখযোগ্য কাজ 
 প্রশিকা ভবন
 গ্রামীণ ব্যাংক ভবন
 চট্টগ্রাম রেলস্টেশন

পুরস্কার ও সম্মাননা 
 আমেরিকান স্থপতি ইনস্টিটিউট (এআইএ) প্রেসিডেন্ট পদক, ২০০৯

তথ্যসূত্র 

১৯৩২-এ জন্ম
২০২৩-এ মৃত্যু
বাংলাদেশী স্থপতি
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
১৯৪৩-এ জন্ম
আধুনিকতাবাদী প্রকৌশলী
২০শ শতাব্দীর বাংলাদেশী স্থপতি
ঢাকার ব্যক্তি
মেধা কচ্ছপিয়া জাতীয় উদ্যান

মেধা কচ্ছপিয়া জাতীয় উদ্যান বাংলাদেশের কক্সবাজার জেলায় অবস্থিত একটি জাতীয় উদ্যান। এই বনটি তার সুবিশাল মাদার গর্জন গাছের জন্য সুপরিচিত। মেধা কচ্ছপিয়া একটি প্রাকৃতিক বন। ২০০৪সালে উদ্যানটি প্রতিষ্ঠিত হয় এবং ২০০৮ সালের আগস্ট মাসে আনুষ্ঠানিকভাবে জাতীয় উদ্যান হিসেবে ঘোষিত হয়। এই জাতীয় উদ্যানের আয়তন প্রায় ৩৯৫.৯২ হেক্টর।

পরিচিতি 
এখানকার বনের প্রকৃতি হলো ক্রান্তীয় চিরহরিৎ বন। এ উদ্যানটি কক্সবাজার উত্তর বন বিভাগের নিয়ন্ত্রণাধীন। পার্কটির ১ থেকে ৩ কিলোমিটারের মধ্যে আনুমানিক ১৮৩০৫ জন লোকের ৩৫২৩টি পরিবার বসবাস করে। এসব স্থানীয় গ্রাম কিংবা পাড়া গুলো মূলতঃ কৃষিকাজ, লবণ চাষ ও মৎস্য চাষের উপর নির্ভরশীল। রোহিঙ্গা শরনার্থীদের কারণে এ সকল জনগোষ্টিতে ক্রমান্বয়ে জন সংখ্যার চাপ বাড়ছে।

এখানে জাতীয় উদ্যান প্রতিষ্ঠার পেছনে মূল উদ্দেশ্য হল শতবর্ষী গর্জন বনকে রক্ষা করা। এই উপমহাদেশে যে অল্প কিছু গর্জন বন আজও মাথা উঁচু করে আছে। এ বনটি তার মধ্যে অন্যতম। এই জাতীয় উদ্যানের প্রধান বৃক্ষরাজির মধ্যে বিশালাকৃতির গর্জন ছাড়াও রয়েছে ঢাকিজাম, ভাদি, তেলসুর ও চাপালিশ।

তথ্যসূত্র 

বাংলাদেশের জাতীয় উদ্যান
বাংলাদেশের বন
বাংলাদেশের দর্শনীয় স্থান
বাংলাদেশের সংরক্ষিত এলাকা
কক্সবাজার জেলা
২০০৪-এ বাংলাদেশে প্রতিষ্ঠিত
স্থপতি

স্থপতি হলেন একজন ব্যক্তি যিনি ভবনের পরিকল্পনা, নকশা ও নির্মাণ ব্যবস্থাপনার জন্য বিশেষভাবে প্রশিক্ষিত এবং লাইসেন্সপ্রাপ্ত। স্থাপত্য অনুশীলন বলতে কোন সাইটের পারিপার্শ্বিক অবস্থার সাথে সম্মিলন করে কোন ভবন এবং এর স্পেসের ডিজাইন ও নির্মাণের জন্য প্রদানকৃত পরিষেবাকে বোঝায়। ব্যুৎপত্তিগতভাবে স্থপতি শব্দটি ইংরেজি আর্কিটেক্ট (Architect) শব্দটি থেকে এসেছে। এ শব্দটি আবার ল্যাটিন আর্কিটেক্টাস থেকে এসেছে, যার উৎপত্তি গ্রীক আর্খিটেক্টন (আর্খি-, প্রধান + টেক্টন, নির্মাতা; অর্থাৎ, প্রধান নির্মাতা) থেকে।

পেশাগতভাবে একজন স্থপতির কাজ জননিরাপত্তায় গুরুত্বপূর্ণ ভূমিকা রাখে। এজন্য স্থপতিকে বিশেষায়িত শিক্ষা ও প্রশিক্ষণ অর্জন করতে হয়। স্থাপত্য চর্চার জন্য স্থপতির লাইসেন্সের প্রয়োজন হয়, যা একজন স্থপতির যোগ্যতার উপর নির্ভর করে প্রদান করা হয়। স্থপতি ও স্থাপত্য শব্দ দুইটি ল্যান্ডস্কেপ স্থাপত্য, নৌযান স্থাপত্য এবং তথ্য প্রযুক্তির ক্ষেত্রেও ব্যবহৃত হয়। অধিকাংশ ক্ষেত্রে স্থপতি ও ল্যান্ডস্কেপ স্থপতি শব্দ দুইটি পেশাগত ও বাণিজ্যিক ব্যবহারের জন্য আইন দ্বারা সুরক্ষিত।

সূচনা 
প্রাচীন এবং মধ্যযুগীয় ইতিহাসে অধিকাংশ স্থাপত্য নকশা ও নির্মাণ কারিগর দ্বারা সম্পন্ন হতো। প্রধান নির্মাতার ভূমিকা পালন করতো সেখানে রাজমিস্ত্রি বা ছুতারমিস্ত্রীরাই। আধুনিক সময়ের আগ পর্যন্ত স্থপতি ও প্রকৌশলী মধ্যে স্পষ্ট কোন প্রভেদ ছিলনা।

স্থাপত্য 
অধিকাংশ উন্নত দেশেই সংশ্লিষ্ট প্রতিষ্ঠান থেকে প্রাপ্ত যথাযথ লাইসেন্স, সনদ কিংবা নিবন্ধন অর্জনকারী যোগ্যতাসম্পন্ন ব্যক্তিরাই শুধু আইনত স্থাপত্য অনুশীলন করতে পারে। এ ধরনের লাইসেন্সের জন্য সাধারণত সংশ্লিষ্ট প্রতিষ্ঠান কর্তৃক স্বীকৃত কোন বিশ্ববিদ্যালয়ে অধ্যয়ন, স্নাতক পরীক্ষার উত্তীর্ণ হওয়া এবং নির্ধারিত প্রশিক্ষণকালীন সময় সফলভাবে সমাপ্ত করতে হয়। 'স্থপতি' পদবীটি কেবল মাত্র যোগ্যতা সম্পন্ন ব্যক্তির জন্য আইন দ্বারা সংরক্ষিত করা হয়েছে।

তথ্যসূত্র

বহিঃসংযোগ 

 ইন্টারন্যাশনাল ইউনিয়ন অফ আর্কিটেক্টস

স্থাপত্য
ভবন ও স্থাপনা
স্থাপত্য পুরস্কার
স্থপতি
স্থাপত্য-সংশ্লিষ্ট পেশা
ফকার এফ২৭ ফ্রেন্ডশিপ

ফকার এফ ২৭ ফ্রেন্ডশিপ হল ডাচ কোম্পানি ফকারের তৈরী দুইটি টার্বোপ্রপ ইঞ্জিনবিশিষ্ট স্বল্প পাল্লার ছোট আকারের বিমান। এই বিমানটি সাধারনত ৪৮ থেকে ৫৬ জন যাত্রী বহন করতে সক্ষম। ১৯৫৫ সাল থেকে আজ পর্যন্ত এই বিমানটি বিশ্বের বিভিন্ন এয়ারলাইন্স কোম্পানিতে ব্যবহৃত হয়ে আসছে। ফকার কোম্পানি প্রায় ৫৮৬ টি এফ ২৭ তৈরী করার পর ১৯৮৭ সালে এর উৎপাদন বন্ধ করে দেয়।

এই বিমানটি পঞ্চাশের দশকের ব্যবসা সফল বিমান ম্যাকডোনাল ডগলাস ডিসি-৩ কে প্রতিস্থাপন এবং একই প্রকারের অন্যান্য কিছু বিমানের সাথে প্রতিযোগিতার জন্য নকশা করা হয়েছিল। প্রথমদিকে বিমানটি রোলস রয়েস ইঞ্জিন দিয়ে ২৮ জন যাত্রী জন্য নকশা করা হয়েছিলো কিন্তু পরবর্তীকালে বিভিন্ন সময়ে নকশায় পরিবর্তন করে এর ধারনক্ষমতা ক্ষেত্রবিশেষে ৫৬ পর্যন্ত উন্নিত করা হয়।

দূর্ঘটনা 
৫ আগস্ট, ১৯৮৪ সালে বিমান বাংলাদেশ এয়ারলাইন্সে সংযুক্ত এ বিমানটি চট্টগ্রাম থেকে ঢাকার শাহজালাল আন্তর্জাতিক বিমানবন্দরে আসার পথে দূর্ঘটনায় বিধ্বস্ত হয়। ৪৫ জন আরোহী ও ৪ জন ক্রু’র সকলেই নিহত হন। বিমানটি পরিচালনা করছিলেন দেশের প্রথম নারী পাইলট কানিজ ফাতেমা রোকসানা।

সবিস্তর বিবরণী (এফ.২৭)

তথ্যসূত্র

বহিঃসংযোগ 

 Stork Aerospace Homepage
 F27 Friendship Association *Photo Gallery (in Dutch and English)
 Fokker F27 Info

বেসামরিক বিমান
ফকার বিমান
জনসন চার্লস

জনসন চার্লস (; জন্ম ১৪ জানুয়ারি ১৯৮৯) সেন্ট লুসিয়ায় জন্মগ্রহণকারী ওয়েস্ট ইন্ডিজের ক্রিকেটার। দলে তিনি উইকেট-রক্ষক ও ব্যাটসম্যানের ভূমিকায় অবতীর্ণ হয়ে থাকেন। সেন্ট লুসিয়া’র দ্বিতীয় ক্রিকেটার হিসেবে ওয়েস্ট ইন্ডিজ দলে খেলছেন। প্রথম খেলোয়াড় ছিলেন ড্যারেন স্যামি, যিনি চার্লসের আন্তর্জাতিক ক্রিকেটে অভিষেকের সময় ওয়েস্ট ইন্ডিজ দলের অধিনায়কত্ব করেছেন।

ক্রিকেট জীবন 
তার প্রথম টি২০আই হচ্ছে ইংল্যান্ডের বিরুদ্ধে সেপ্টেম্বর, ২০১১ সালে। মার্চ, ২০১২ সালে অস্ট্রেলিয়ার বিরুদ্ধে অনুষ্ঠিত একদিনের আন্তর্জাতিক ক্রিকেটে অভিষিক্ত হন চার্লস সেপ্টেম্বর-অক্টোবর, ২০১২ সালে অনুষ্ঠিত আইসিসি বিশ্ব টুয়েন্টি২০ প্রতিযোগিতায় ওয়েস্ট ইন্ডিজের ১৫-সদস্যের দলে অন্যতম সদস্য ছিলেন চার্লস। প্রথম খেলায় প্রথম উইকেট পতনের পর খেলতে নামেন এবং দ্বিতীয় খেলায় বৃষ্টিজনিত কারণে খেলতে পারেননি। তৃতীয় খেলায় মারকুটে ব্যাটসম্যান ক্রিস গেইলের সাথে উদ্বোধন করতে নেমে শতরানের জুটি গড়েন। তার নিজস্ব সর্বোচ্চ ৮৪ রানের বদৌলতে ইংল্যান্ডের বিপক্ষে জয়ী হয় ওয়েস্ট ইন্ডিজ।  কিন্তু পরের মাসে বাংলাদেশের বিপক্ষে অনুষ্ঠিত পাঁচটি একদিনের খেলায় দল থেকে তাকে বাদ দেয়া হয়।

তথ্যসূত্র

আরও দেখুন 
 ডোয়েন ব্র্যাভো
 ওয়েস্ট ইন্ডিজ ক্রিকেট দল
 ২০১২ আইসিসি বিশ্ব টুয়েন্টি২০
 ২০১৩ আইসিসি চ্যাম্পিয়ন্স ট্রফি
 ২০১৩ ওয়েস্ট ইন্ডিজ ত্রি-দেশীয় সিরিজ

বহিঃসংযোগ 
 

ওয়েস্ট ইন্ডিয়ান ক্রিকেটার
১৯৮৯-এ জন্ম
জীবিত ব্যক্তি
সেন্ট লুসীয় ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
অ্যান্টিগুয়া হকসবিলসের ক্রিকেটার
উইন্ডওয়ার্ড আইল্যান্ডসের ক্রিকেটার
উইকেট-রক্ষক
জাফনা কিংসের ক্রিকেটার
জ্যামাইকা তালাওয়াসের ক্রিকেটার
ডারবান'স সুপার জায়ান্টসের ক্রিকেটার
নঙ্গারহার লিউপার্ডসের ক্রিকেটার
বার্বাডোস রয়্যালসের ক্রিকেটার
মুলতান সুলতান্সের ক্রিকেটার
রাজশাহী রয়্যালসের ক্রিকেটার
রংপুর রাইডার্সের ক্রিকেটার
সেন্ট লুসিয়ার প্রতিনিধিত্বকারী ক্রিকেটার
সেন্ট লুসিয়া কিংসের ক্রিকেটার
সিলেট স্ট্রাইকার্সের ক্রিকেটার
কুমিল্লা ভিক্টোরিয়ান্সের ক্রিকেটার